钦定古今图书集成/明伦汇编/闺媛典/第269卷 > 皇清二 > 刘从钦妻武氏
## 钦定古今图书集成/明伦汇编/闺媛典/第269卷 > 皇清二 > 刘从钦妻武氏

按《枣强县志》：“武氏，刘从钦妻。万历中，一门俱死于疫，仅存武氏及钦幼弟应化。武井臼劳苦，一身百役，抚养应化成立。化幼无知，反多不驯，氏经理如故，不少懈。及长，为之娶。应化悔悟，夫妇感激，敬事如母。顺治初，年八十馀，无疾而终，口流香乳，数日未殓，面尚如生。”